חמוץ אמריקאי

חמוץ אמריקאי (באנגלית: An American Pickle) הוא סרט קומדיה אמריקאי משנת 2020 בבימויו של ברנדון טרוסט ובכיכובו של סת' רוגן. הסרט מבוסס על הסיפור הקצר "Sell Out" משנת 2013 מאת סיימון ריץ', שכתב גם את התסריט של הסרט.<ref></ref>

הסרט יצא לצפייה ישירה ב-6 באוגוסט 2020 על ידי HBO Max והוא הסרט המקורי הראשון שהוציא שירות הסטרימינג.

== רקע ==
הסיפור הקצר "[https://www.newyorker.com/humor/daily-shouts/sell-out-part-one/amp Sell Out]" פורסם בניו יורקר בינואר 2013 ומגולל בגוף ראשון את סיפורו של יהודי קשה יום בשם הרשל גרינבאום שנשלח מסלופסק שבפולין לניו יורק לעבוד במפעל חמוצים לגרש עכברים, הוא פוגש בחורה יהודייה בשם שרה ומבטיח לה שמשפחתם תשגשג שנים רבות, אך עליהם להיזהר מהפוגורמים של הקוזקים נגד קהילה היהודית במזרח אירופה, ועל כן הם מהגרים לארצות הברית. יום אחד הוא נופל לתוך מיכל חמוצים במקום עבודתו, ומתעורר כשהוא מוצא את עצמו בברוקלין של המאה ה-21 ומגלה שיש לו נין בשם בן גרינבאום, בו 27, העובד כעורך תסריטים.

== תקציר העלילה ==
הרשל גרינבאום, פועל קשה יום מהגר עם רעייתו לאמריקה בשנת 1920 עם חלומות לבנות חיים טובים יותר למשפחתו האהובה. יום אחד, בעת שעבד במפעל, הוא נופל לגיגית חמוצים והוא מוחמץ במשך 100 שנה. מי המלח שומרים עליו בצורה מושלמת וכשהוא מתעורר בברוקלין של ימינו הוא מגלה שהוא לא הזדקן ביום. אבל כשהוא מחפש את משפחתו, הוא נחרד לגלות שקרוב משפחתו היחיד שנותר בחיים הוא נינו, בן גרינבאום, מתכנת מחשבים בעל אופי עדין, שהרשל אפילו לא יכול להבין.<ref name="Announcement"></ref>

== שחקנים ודמויות ==
* סת' רוגן – הרשל גרינבאום / בן גרינבאום
* שרה סנוק – שרה גרינבאום
* ג'ואנה אדלר – פרופסור קים
* שון וויילן – מדען
* טוני הו – פנג<ref>https://www.actortonyho.com/blank-page</ref>
* קלן אלן – קווין
* אליוט גלזר – נוצרי
* מאיה ארסקין
* ג'ורמה טקונה
* מולי אוונסן
* קווין או'רורק

== הפקה ==
=== פיתוח ===
ב-29 במאי 2013 הוכרז כי Sony Pictures רכשה את זכויות העיבוד לסיפור הקצר "[https://www.newyorker.com/humor/daily-shouts/sell-out-part-one/amp Sell Out]" מאת הסופר סיימון ריץ'. למפיקים מונו סת' רוגן, אוון גולדברג וג'יימס וויבר, ואילו ריץ' משמש כמפיק בכיר.<ref></ref>

ב-27 בספטמבר 2018, הוכרז כי ברנדון טרוסט צורף לביים את הסרט, בעוד ריץ' יכתוב את התסריט, וכי מפיקים נוספים כללו את אלכסנדריה מקאטיי.<ref name="Announcement2"></ref>

=== ליהוק ===
לצד הודעת הבימוי, אושר כי בסרט יככב סת' רוגן. ב-26 בנובמבר 2018 הוכרז כי מאיה ארסקין, שרה סנוק, אליוט גלזר, קלן אלן, מולי אוונסן וקווין או'רורק הצטרפו לצוות שחקני הסרט.<ref></ref> לצורך הסרט רוגן למד יידיש.
=== צילומים ===
הצילומים לסרט התקיימו בפיטסבורג, פנסילבניה בין 29 באוקטובר ל-22 בדצמבר 2018.<ref></ref>
== הפצה ==
הסרט שהיה אמור לצאת לאקרנים נדחה בשל התפרצות נגיף הקורונה בארצות הברית וב-27 באפריל 2020, הוכרז כי HBO Max רכשה את זכויות ההפצה לסרט מאת Sony Pictures<ref></ref> והוא יצא לצפייה ב-6 באוגוסט 2020.<ref></ref>

== קישורים חיצוניים ==
* 
* 
* הניו יורקר, הסיפור הקצר "Sell Out" מאת סיימון ריץ' : [https://www.newyorker.com/humor/daily-shouts/sell-out-part-one חלק 1], [https://www.newyorker.com/humor/daily-shouts/sell-out-part-two חלק 2], [https://www.newyorker.com/humor/daily-shouts/sell-out-part-three חלק 3], [https://www.newyorker.com/humor/daily-shouts/sell-out-part-four חלק 4]
ביקורות
* יעל שוב, [https://timeout.co.il/an-american-pickle/ אחרי כל הרעש, הסרט היהודי של סת' רוגן הוא די כישלון], באתר Time Out תל אביב, 9 באוגוסט 2020

==הערות שוליים==

קטגוריה:סרטים שיציאתם נדחתה בעקבות מגפת הקורונה
קטגוריה:סרטים מבוססי סיפורים קצרים
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטים אמריקאיים
קטגוריה:יהדות ניו יורק
קטגוריה:יהדות חרדית בקולנוע
קטגוריה:סרטים ביידיש
קטגוריה:HBO Max: תוכן מקורי
קטגוריה:סרטים אמריקאיים משנת 2020
קטגוריה:סרטי 2020